b'\n_START_ARTICLE_\nMartin Benedik (zdravnik)\n_START_SECTION_\n\xc5\xbdivljenje in delo\n_START_PARAGRAPH_\nDiplomiral je 1934 na medicinski fakulteti v Gradcu. Iz splo\xc5\xa1ne kirurgije se je specializiral v Zagrebu, iz torakalne kirurgije pa na \xc5\xa0vedskem, Norve\xc5\xa1kem in v Angliji. Med vojno je sodeloval v narodnoosvobodilni borbi. Leta 1948 je postal docent za kirurgijo, 1962 izredni in 1968 pa redni profesor na Medicinski fakulteti v Ljubljani. V letih 1964\xe2\x88\x921973 je bil predstojnik kirur\xc5\xa1ke klinike v Ljubljani. Po reorganizaciji je do 1980 vodil kliniko za torakalno kirurgijo. Leta 1951 je uvedel kirur\xc5\xa1ko delo v bolni\xc5\xa1nici za plju\xc4\x8dno tuberkulozo v Topol\xc5\xa1ici. Od 1961 je vodil plju\xc4\x8dno kirurgijo na Golniku. S sodelavci je organiziral ve\xc4\x8d letnih te\xc4\x8dajev iz kirurgije za zdravnike splo\xc5\xa1ne prakse. Objavil je 42 strokovnih \xc4\x8dlankov, od tega 16 znanstvenih; s podro\xc4\x8dja torakalne kirurgije pa je sam ali s sodelavci objavil 26 \xc4\x8dlankov.'